« Lmut » D awal i d-yemmalen leɣyab n wemdan i lebda.D rebbi i ijemɛen lamana-s, d ayen yeggunin akk lɣaci, ulac anwa i izemren ad as-yerwel. Youcef Nacib yessebgen-d: «Lmut tewwi kra yellan d lɛali-t imi Muḥend d win yessefran ɣef lmut n taɛzizt-is »1. Tban-d tsugent n wegraw deg usefru-agi, acku lmut d tin iḥuzan akk medden. «M laɛyun n ṭṭir»icuba allen n nneta-agi ɣer laɛyun n ṭṭir, d tid icebḥen i tmuɣli. Tameṭṭut i ɣef i d-yettmeslay umedyaz d llal n lxir d nniya yeṣfan «D yelli-s n lxir ».Yarra lxir am akken d imawlan n teqcict-nni, d ayen i dyesbegnen tasugent n wemdan, imi d tamuɣli-ines kan i d-yessenfali. Tugna n tmeṭṭut deg usefru-agi d tin n cbaḥa, d tameṭṭut lɛali i iṣelḥen, d tin yeddan deg ubrid n Rebbi.